SET เลือดสาด! ดิ่งหนักเกือบ 16 จุด หลังหุ้นใหญ่ปรับฐาน-งบบจ.ต่ำคาด
SET เลือดสาด! ดิ่งหนักเกือบ 16 จุด หลังหุ้นใหญ่ปรับฐาน-งบบจ.ต่ำคาด โดยดัชนีปิดตลาดวันนี้ ที่ระดับ 1,696.24 จุด ลบ 15.85 จุด หรือ 0.93% มูลค่าการซื้อขาย 5.21 หมื่นล้านบาท
10 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,696.24 จุด ลบ 15.85 จุด หรือ 0.93% มูลค่าการซื้อขาย 5.21 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯวันนี้ ดัชนีมีการปรับตัวลดลงอย่างหนัก เนื่องจากเป็นวันแรกดัชนีหลุดจากแนวจิตวิทยาจากเส้น 200 วัน ที่ระดับ 1,706 จุด อีกทั้งผลการดำเนินงานบริษัทจดทะเบียนออกมาต่ำกว่าที่นักวิเคราะห์มีการคาดการณ์ไว้ รวมถึงหุ้นขนาดใหญ่มีการปรับฐาน เป็นตัวกดดัชนีในวันนี้ ภาพรวมของดัชนีในวันนี้จึงอยู่ในโซนของการปรับฐาน อย่างไรก็ตาม ยังมีปัจจัยบวก โดยยังมีสัญญาณการเข้าซื้อของนักลงทุนต่างประเทศที่ยังคงไหลเข้าอยู่
สำหรับแนวโน้มภาวะตลาดฯในวันพรุ่งนี้ (7 ส.ค.) คาดว่าดัชนีฯยังคงสร้างฐานอีกสักระยะ พร้อมทั้งแนะนำให้จับตาโค้งสุดท้ายการประกาศผลการดำเนินการของบริษัทจดทะเบียน และติดตามปัจจัยต่างประเทศในประเด็นสงครามการค้าต่อ
พร้อมให้แนวรับที่ 1,680 จุด แนวต้านที่ 1,706 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
IVL มูลค่าการซื้อขาย 3,860.80 ล้านบาท ปิดที่ 57 บาท ลดลง 3.50 บาท
CPALL มูลค่าการซื้อขาย 2,736.47 ล้านบาท ปิดที่ 72.75 บาท ลดลง 1 บาท
PTT มูลค่าการซื้อขาย 2,057.23 ล้านบาท ปิดที่ 51.50 บาท ลดลง 0.25 บาท
LH มูลค่าการซื้อขาย 2,051.44 ล้านบาท ปิดที่ 11.50 ลดลง 0.70 บาท
PTTGC มูลค่าการซื้อขาย 1,515.56 ล้านบาท ปิดที่ 83.25 บาท ลดลง 1.25 บาท
 
ตลาดหุ้นเอเชีย
